สวัสดีค่ะ หนูมีเรื่องจะปรึกษาเกี่ยวกับประจำเดือนค่ะ คือ ปกติประจำเดือนหนูจะมาประมาณปลายๆ เดือนแต่เดือนที่แล้วประจำเดือนมาช้าประมาณอาทิตย์กว่าแล้วมาน้อยกว่าปกติมาประมาณ 5 วันแล้วหายอาทิตย์นึงแล้วประจำเดือนก็มาอีกรอบประมาณ 5 วันแล้วก็หายไปอาทิตย์กว่าๆ แล้วตอนนี้ปรากฎว่าหนูมีเลือดออกกระปริบกระปรอยค่ะประมาณติดแผ่นรองมานิดหน่อยประมาณอาทิตย์นึงแล้วค่ะอาการก่อนเป็นจะมีหน่วงๆ ท้องนิดหน่อยและปวดเมื่อยตามขาเป็นแค่สองวันนะคะ ปล.หนูอายุ 32 ปียังไม่เคยมีเพศสัมพันธ์มาก่อนค่ะ ไม่ทราบว่าอาการแบบนี้ผิดปกติยังไงบ้างค่ะแล้วหนูควรทำยังไงดี
สวัสดีค่ะ ปกติหนึ่งรอบเดือนมี 21-35 วัน มีประจำเดือนนาน 3-7 วัน ไม่มีเลือดออกระหว่างรอบเดือน ประจำเดือนอาจมาคลาดเคลื่อนได้เล็กน้อยจากฮอร์โมนไม่สมดุล เครียด พักผ่อนน้อย น้ำหนักเปลี่ยนแปลงอย่างรวดเร็ว กรณีมีรอบประจำเดือนสั้นลงร่วมกับประจำเดือนมากะปริบกะปรอยจัดว่าประจำเดือนมาไม่ปกติอาจเกิดจากเยื่อบุโพรงมดลูกเจริญมากกว่าปกติ ฮอร์โมนไม่สมดุล ภาวะถุงน้ำรังไข่หลายใบ เป็นต้น ควรไปพบแพทย์หรือสูตินรีแพทย์เพื่อตรวจและรักษาอย่างเหมาะสมค่ะ